Diari Oficial de la Generalitat Valenciana


Sumari del DOGV 9552, del 13-03-2023 (2023/2576)

Extracte de la Resolució de 6 de març de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració per a la iniciació a la investigació en el Departament de Llenguatges i Sistemes Informàtics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2576


Data del document
:   06-03-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució de 6 de març de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració per a la iniciació a la investigació en el Departament de Llenguatges i Sistemes Informàtics. [2023/2576]  
BDNS (identif.): 680217.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/680217  
  
Primer. Beneficiari  
1.1. Ser estudiantat d'algun d'aquests graus o màsters:  
- Grau en Enginyeria Informàtica  
- Grau en Matemàtica Computacional  
- Grau en Disseny i Desenvolupament de Videojocs  
- Màster en Sistemes Intel·ligents  
- Màster en Geospatial Technologies.  
1.2. La persona sol·licitant ha de presentar un projecte de col·laboració que descriga detalladament les funcions que s'han de realitzar durant la col·laboració, així com el règim de treball i l'horari que ha de complir el becari o becària. El projecte que s'ha de desenvolupar en la beca ha d'estar dirigit i signat per un PDI del Departament de Llenguatges i Sistemes Informàtics.  
1.3. Un professor o professora del Departament només pot dirigir i firmar un projecte. Per això, totes aquelles sol·licituds firmades pel mateix professor o professora seran excloses.  
1.4. Crèdits:  
- L'alumnat matriculat de màster ha d'estar-ho d'un mínim de 12 crèdits durant el curs acadèmic 2022/23.  
- L'estudiantat del grau ha d'haver superat el 70 % dels crèdits obligatoris de la titulació.  
1.5.  
- Aquesta convocatòria és incompatible amb una convocatòria similar del Departament de Ciències de la Computació.  
- És condició necessària tenir una nota d'expedient mínima de 7.  
  
Segon. Finalitat  
- Despertar l'interés per la investigació en alumnat de graus afins als programes de màster i de doctorat del Departament.  
- Promoure la matrícula en el màster en Sistemes Intel·ligents i en Geospacial Technologies.  
- Afavorir la sinergia en els resultats d'investigació del PDI del Departament amb la col·laboració d'alumnat.  
- Promoure activitats d'investigació en alumnat de màster i afavorir la seua incorporació al programa de doctorat en Informàtica.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=54152&pCategoria=4&pSubCategoria=28  
  
Quart. Dotació econòmica  
352 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Quint. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 6 de març de 2023.- La vicerectora d'Estudiantat i Vida Saludable (p. d. R 24.05.2022; DOGV 9349, 27.05.2022): M. del Carmen Pastor Verchili.